text: [{"text_idx": "#000000", "text": "Looso loosate yaa taalu xawira doda dikkitino; duucha hexxo mursiissanno hekko xaaddanno"}, {"text_idx": "#000006", "text": "Dikko Bizunesh Boorsamoti ilante lophitinohu Sidaamu qoqqowi Daalle woradi giddooti. Saadate ceatto hanaffu gara kultanni \u201cUmi qaaqqo ilumma yannara qaaqqo\u2019yara karsantinokkita co\u2019itte ado hasi\u2019roomma daafira mitte saa hidhe mini giddo ce\u2019\u2019e hakkaanni higeeti konni loosi giddora eoommahu\u201d yitanno."}, {"text_idx": "#000010", "text": "Geedhinorinna dhibbunni amadaminori ree goofi; adduwu kayinni qalamanni saeenna techo kiirotenni 80 ali lalo ikkinota kultanno. Gedensaannino, \u201cKuni loosi kayinni ane hasi\u2019rannoha ikkinota afumma\u201d yaatenni saadate ceatto loosi aana xaadinose qarranna hexxo murtukkinni cincatenni sayissino gara qaagganno."}, {"text_idx": "#000013", "text": "Albaanni babbaxxitino mootimmate uurrinshuwara loossinota kultannoti dukko Bizuneshi; xaa yannara hundaseenni 21 qansootira loosu kaayyo kalaqqino. Kuri giddonni mittu saadate xagisaanchimma ogimmanni Yuniversitete qajeelinoho. Wolootuno saada xuuratenni, co\u2019immansa agaratenni, sagalensa shiqishshannori afantanno."}, {"text_idx": "#000016", "text": "Ninke qoqqowira moola hayisso diafi\u2019nanni. Woxe amande hee\u2019nenni hidhinanni hayisso hoonganni yanna no; tini umise lowo qarraati; yitanno dukko Bizuneshi. Konni gobbaanni mito woyte adote dikko ba\u2019\u2019ano wole handaaru mitiimmaati yitanno. Lawishshaho, qoorrete yannara adote dikko ba\u2019annota hasaabbinonke. Hattenne yannara shanfe buuronna burbuxxo fushshineemmo. Kuni qole kisaaraho. Ninkera woyyannonkehu iibbado hirate."}, {"text_idx": "#000025", "text": "Darga afidhoommero kayinni saadate ceattora qoteho lukkuwano ceatenni quuphe horonsiraanote shiqishate hasatto nooseta xawissino. \u201cQoqqowu mootimmano tenne mitiimma\u2019ya affe irko assitannoe gede xa\u2019mireemma\u2019\u2019 yaatenni koffeenyase xawissino. Aantete mixosenna ajuujase ado qineessinanni maashine qasse qinaabbino ado Supermaarkeetuwate babbaxxino suudinni shiqishate."}, {"text_idx": "#000028", "text": "Ninkeno dukko Bizuneshi gede uminsa looso kalaqqe babbaxxino handaarira afantannore, uminsannino sa\u2019e wolootaho loosu kaayyo kalaqqannorenna dagate kaa\u2019lanno looso loossanni afantanno bissa mootimma hasiisannonsarichinni irkisatenni hale ikkitannonsa gede lende qaagiissinanni borronke kowiicho jeefinseemmo. Keerunni!"}]